Diari Oficial de la Generalitat Valenciana


Sumari del DOGV 5744, del 17-04-2008 (2008/4218)

ORDE de 29 de febrer de 2008, de la Conselleria d'Educació, per la qual es modifica l'autorització al centre docent privat María de Icíar de Riba-roja de Túria.
----------------------------------------------------------------------------------------------------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4218


Data del document
:   29-02-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Riba-roja de Túria
    * ensenyament secundari
    * ensenyament primari
    * ensenyament privat
    * centre d'ensenyament
    * educació preescolar

ORDE de 29 de febrer de 2008, de la Conselleria d'Educació, per la qual es modifica l'autorització al centre docent privat María de Icíar de Riba-roja de Túria. [2008/4218]  
L'expedient ha sigut iniciat a instància del representant de la titularitat del centre docent privat María de Icíar, número de codi 23134937, situat en la partida de València la Vella, s/n de Riba-roja de Túria, que sol·licita la modificació de l'autorització d'Educació Primària i Batxillerat i l'autorització de l'Educació Infantil, primer i segon cicle, i de l'Educació Secundària Obligatòria.  
La Direcció General d'Ensenyament va aprovar, mitjançant la resolució de 20 de juny de 2003 i les seues modificacions posteriors de 30 de març de 2006 i de 18 de setembre de 2006, l'adequació de les instal·lacions proposades, quant a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, i inclou els informes favorables de la Unitat Tècnica de Construccions i de la Inspecció d'Educació, quant a la relació del professorat i les titulacions respectives, si bé en este cas, consten dos informes, un d'ells favorable, el referit a l'Educació Secundària Obligatòria i el Batxillerat, i un altre, el referit a l'Educació Infantil, condicionat a la presentació de les titulacions adequades a mesura que es vagen posant en funcionament les diferents unitats.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel que fa als requisits d'instal·lacions per a l'Educació Infantil, primer cicle, de conformitat amb el que establix la disposició transitòria onze, de la Llei Orgànica 2/2006 d'Educació; el Reial Decret 1537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyances escolars de règim general; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar la implantació dels nivells educatius d'Educació Secundària Obligatòria i Educació Infantil, primer i segon cicle, i modificar l'autorització de l'Educació Primària i del Batxillerat, quant a nombre d'unitats i reestructuració dels espais.  
Denominació genèrica del centre: Centre d'Educació Infantil, Primària i Secundària  
Denominació específica del centre: María de Icíar  
Titular: Gabival 2001, SL  
Domicili: Partida de València la Vella, s/n  
Localitat: Riba-roja de Túria (46505)  
Província: València  
Codi: 32771134  
Composició resultant:  
3 unitats d'Educació Infantil, primer cicle, amb 36 llocs escolars, distribuïts de la manera següent:  
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 15 llocs escolars.  
3 unitats d'Educació Infantil, segon cicle, amb 48 llocs escolars.  
6 unitats d'Educació Primària, amb 146 llocs escolars.  
4 unitats d'Educació Secundària Obligatòria, amb 110 llocs escolars.  
4 unitats de Batxillerat, amb 112 llocs escolars, en les modalitats d'Humanitats i Ciències Socials i Ciències i Tecnologia.  
DISPOSICIÓ TRANSITÒRIA  
L'alumnat que estiga cursant les ensenyances dels batxillerats d'Humanitats i Ciències Socials, de Ciències de la Naturalesa i de la Salut i de Tecnologia, continuaran cursant les dites ensenyances, fins a l'extinció conforme al calendari d'aplicació de la Llei Orgànica 2/2006, de 3 de maig, d'Educació.  
DISPOSICIÓ ADDICIONAL ÚNICA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique en Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2008/2009.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 29 de febrer de 2008  
El conseller d'Educació,  
ALEJANDRO FONT DE MORA TURÓN